b'\n_START_ARTICLE_\nYvonne (krava)\n_START_PARAGRAPH_\nYvonne (poslovenjeno Ivanka ) je krava pasme lisasto govedo, ki je u\xc5\xa1la s kmetije v M\xc3\xbchldorfu v Nem\xc4\x8diji. Pozornost ljudi in medijev je zbudila, ko se je uspe\xc5\xa1no skrivala ve\xc4\x8d tednov._NEWLINE_Yvonne se je skotila leta 2005. \xc5\xbdivela je na gorski kmetiji v Liesertalu v Avstrijskih ALpah. Marca 2011 je bila prodana kmetu na Bavarsko, kjer je bila predvidena za zakol. 24. maja 2011 je Yvonne ube\xc5\xbeala z ograjene kmetije in se skrivala v gozdu blizu Zangberga. Po pobegu je Yvonne kupil aktivist za pravice \xc5\xbeivali Michael Aufhauser, ki jo je sku\xc5\xa1al pripeljati v \xc5\xbeivalsko zaveti\xc5\xa1\xc4\x8de Gut Aiderbichl. Posku\xc5\xa1al je z razli\xc4\x8dnimi metodami, a ni uspel. Po neuspelih poskusih ujetja so se za Yvonne za\xc4\x8deli zanimati mediji, Bild je na njeno\xc2\xa0\xc2\xbbglavo\xc2\xab\xc2\xa0razpisal nagrado v vi\xc5\xa1ini 10.000 evrov._NEWLINE_Krava je konec avgusta sama pri\xc5\xa1la iz gozda in se pridru\xc5\xbeila neki \xc4\x8dredi na pa\xc5\xa1i, kjer so jo identificirali in jo preselili v zaveti\xc5\xa1\xc4\x8de za \xc5\xbeivali.'